**PAPILDOMAS SUSITARIMAS Nr. 2 DĖL NUOKRYPIŲ VALDYMO PRIE 2025-03-24 D. SUTARTIES NR. S‑25-218**

2025

Vilnius

**AB „Via Lietuva“,** atstovaujama šį dokumentą pasirašančio bendrovės darbuotojo (toliau – **Užsakovas**),

ir

**AB „Eurovia Lietuva“,** atstovaujama šį dokumentą pasirašančio įgalioto bendrovės darbuotojo (toliau Rangovas)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2025-03-24 Šalys sudarė viešojo pirkimo sutartį Nr. S-25-218 „Valstybinės reikšmės rajoninio kelio Nr. 2303 Kretinga–Kūlupėnai ruožo nuo 3,533 iki 5,165 km kapitalinis remontas, įrengiant taką“ (toliau – **Sutartis**);
2. Sutarties pagrindu Rangovas įsipareigojo atlikti valstybinės reikšmės rajoninio kelio Nr. 2303 Kretinga–Kūlupėnai ruožo nuo 3,533 iki 5,165 km kapitalinį remontą, įrengiant taką (toliau - Darbai), o Užsakovas įsipareigojo laiku ir tinkamai atsiskaityti už atliktus Darbus;
3. Sutartimi Rangovas įsipareigojo kokybiškai atlikti rangos darbus, laikantis Sutarties bei teisės aktų reikalavimų;
4. Reikalavimai numatyti 2024-02-14 AB Lietuvos Automobilių kelių direkcijos generalinio direktoriaus įsakymo Nr. VE-30 dėl Automobilių kelių dangos konstrukcijos asfalto sluoksnių įrengimo taisyklių ĮT Asfaltas 24 (toliau – ĮT ASFALTAS 24);
5. Atliekant asfalto pagrindo - dangos sluoksnio iš asfalto mišinio AC 16 PD kontrolinį tyrimą, kurio metu nustatyta, ruože nuo 3,533 km iki 5,165 km, kad mišinio granuliometrinė sudėtis, lyginant su projektine, ant 11,2 mm sieto viršija ribines vertes 9,5 % didesni už ribines vertes. Pagal ĮT ASFALTAS 24 70 punktą toks nuokrypis (toliau- Nuokrypis) laikomas ribinės vertės viršijimu, todėl vadovaujantis tuo pačiu punktu, būtina įsitikinti, ar įrengtas asfalto sluoksnis atitinka kitus kokybės reikalavimus ir ar toks nukrypimas neturi įtakos dangos eksploatacinėms savybėms. Atsižvelgiant į tai, Rangovo buvo atlikti įrengto asfalto sluoksnio bandymai Pagal Rangovo pateiktą bandymų protokolą P139686 (Priedas Nr. 1), nustatyta, kad įrengto asfalto sluoksnio storis atitinka projektinę vertę, o sutankinimo laipsnis bei oro tuštymių kiekis tenkina ĮT ASFALTAS 24 reikalavimus;
6. 2025-11-10 darbo grupės protokoliniu sprendimu, įvertinus tai, kad:
7. bandinio, kurio atveju nustatytas didesnis nei leistina Nuokrypis, nustatytas 11,2 mm stambiosios dalies perviršis frakcijoje rodo, kad asfalto mišinyje yra šiek tiek didesnis stambesnių dalelių kiekis, nei numatyta projekte;
8. atlikti bandymai parodė, kad sutankinimo laipsnis ir tuštymių kiekis visiškai atitinka reikalavimus, darytina išvada, kad Nuokrypis neturėjo neigiamos įtakos įrengto sluoksnio kokybei. Sluoksnis yra vientisas, be defektų, paviršius tolygus ir neturi atsisluoksniavimo ar įtrūkimų požymių;
9. sluoksnis įrengtas dviračių tako konstrukcijoje, kur apkrovos yra itin mažos, palyginti su automobilių eismo intensyvumą turinčiomis dangomis. Dviračių takams nebūdingas intensyvus apkrovų poveikis, nėra stabdymo ar akseleracijos sukeltų šlyties įtempių, o šiluminės deformacijos bei vandens poveikis yra riboto masto. Todėl net ir esant Nuokrypiui, eksploatacinė rizika yra minimali. Konstrukcijos sluoksniai neatlieka didelių apkrovų perdavimo funkcijos, o pagrindinė dangos paskirtis – užtikrinti tolygų, estetišką ir saugų paviršių, kas šiuo atveju yra pasiekta;
10. atsižvelgiant į atliktų bandymų rezultatus, dangos vizualinę būklę ir eksploatacines sąlygas, darytina išvadą, kad Nuokrypis neturi esminės įtakos dangos ilgaamžiškumui ar naudojimo kokybei;
11. siūlytinas sprendimas dangos sluoksnio nefrezuoti ir neperdaryti, Rangovui šiuo atveju visame ruože nuo 3,533 km iki 5,165 km pagrindo-dangos asfalto dangai suteikiant papildomą 2 (dviejų) metų garantinį laikotarpį bei numatyti periodinę dangos vizualinę apžiūrą eksploatacijos metu. Tokiu būdu bus užtikrinta, kad bet kokie galimi paviršiaus pokyčiai būtų laiku pastebėti ir įvertinti.
12. Šalys patvirtina savo supratimą, jog dėl Nuokrypio Sutarties rezultatas yra galimas naudoti pilna apimtimi, o Nuokrypis neturės neigiamų padarinių Sutarties rezultato kokybiškumui ir (ar) ilgaamžiškumui;
13. Vertinant tai, kad Nuokrypio pašalinimas yra netikslingas, todėl Šalys siekia susitarti dėl Nuokrypio suvaldymo sąlygų;

Šalys, remdamosi Sutarties nuostatomis, sudaro šį susitarimą dėl Nuokrypio valdymo (toliau – Susitarimas), kuriuo susitaria dėl toliau nurodytų sąlygų:

1. Rangovas visame ruože (nuo 3,533 km iki 5,165 km) suteikia papildomą 2 (dvejų) metų garantinį laikotarpį prie Sutarties 112 punkte nustatytų 5 (penkerių) metų bei užtikrins eksploatacijos laikotarpiu periodinę dangos vizualinę apžiūrą

2. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.

3. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.

4. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.

5. Susitarimas yra neatskiriama ir sudėtinė Sutarties dalis.

6. Susitarimo priedai:

* 1. Priedas Nr. 1 – Bandymų protokolas Nr. P139686.
  2. Priedas Nr. 2 – Bandymų protokolas Nr. P138078.

|  |  |
| --- | --- |
| **Užsakovas:**  **AB „Via Lietuva“**  Kauno g. 22202, LT03212 Vilnius  Įmonės kodas 188710638  Tel. + 370 5 232 9600  El. paštas [info@vialietuva.lt](mailto:info@vialietuva.lt)  A.s. LT37 7300 0100 0245 6303  AB „Swedbank“ bankas  Atstovaujama įgalioto darbuotojo | **Rangovas:**  **AB „Eurovia Lietuva“**  Liepkalnio g. 85, LT-02120 Vilnius  Juridinio asmens kodas 121949798  Tel. +370 5 215 2050  El. paštas [eurovia@eurovia.lt](file:///C:\Users\ASabeckiene\AppData\Local\Microsoft\Windows\INetCache\Content.Outlook\V7143GTL\eurovia@eurovia.lt)  A.s. LT36 2140 0300 0060 9614  Luminor Bank AB |
|  |  |